Share this:
আজি তেজপুৰত উপস্থিত হৈ মন্ত্ৰী জয়ন্তমল্ল বৰুৱাই ৰাজ্যত চৰ্চিত হৈ থকা কেইবাটাও ইছ্যু সন্দৰ্ভত মত ব্যক্ত কৰে।
অবৈধ বেদখল মুক্ত কৰাৰ প্ৰসংগত মন্ত্ৰী বৰুৱাই কয়- 'বৰছলাই হওক বা আন ঠায়েই নহওক কিয়, য'তেই অবৈধ বেদখল থাকিব, তাতেই আমাৰ চৰকাৰে বেদখল মুক্ত কৰিব। পৰ্যায়ক্ৰমে অসমৰ সকলো ঠাই বেদখল মুক্ত হ'ব।"
আনহাতে মাদ্ৰাছাৰ উচ্ছদ প্ৰসংগত কয়- "কেৱল মাদ্ৰাছাই নহয়, যি অনুষ্ঠানতে ৰাষ্ট্ৰবিৰোধী কাম-কাজ চলিব, তাত আমাৰ কঠোৰ হ'ব। একাংশ মাদ্ৰাছাত জেহাদী কাৰ্যকলাপ বা ৰাষ্ট্ৰবিৰোধী কাম-কাজ চলাৰ শুদ্ধ তথ্য চৰকাৰৰ হাতত থকাৰ বাবেহে মাদ্ৰাছাত উচ্ছেদ চলোৱা হৈছে। দেশে স্বাধীনতা লাভৰ পূৰ্বৰ পৰাই এচাম লোকে এনে কাম-কাজ চলাই আহিছে। আমাৰ চৰকাৰৰ দিনত এনে কাম-কাজ চলিবলৈ দিয়া নহ'ব আৰু এইক্ষেত্ৰত চৰকাৰ অধিক কঠোৰ হ'ব।"
মন্ত্ৰী বৰুৱাই সাংসদ অজিত কুমাৰ ভূঞা সন্দৰ্ভতো উল্লেখ কৰে এনেদৰে- "AIUDF ৰ ভোট ৰাজ্যসভালৈ যাওঁতে অজিত ভূঞাৰ হাতভৰি বন্ধা আছিল। গতিকে তেওঁ ক'বই লাগিব। ২০ বছৰ আগৰ অজিত ভূঞাক যদি আজি চোৱা হয় তেন্তে সেইটো আটাইতকৈ ডাঙৰ ভুল কৰা হ'ব। ২০ বছৰ আগতে অজিত ভূঞা এটা প্ৰতিবাদী সত্তা আছিল। আজিৰ অজিত ভূঞা বদৰুদ্দিন আজমলৰ ভৰিত পৰি ৰাজ্যসভালৈ যোৱা এজন সাংসদ। আজিৰ অজিত ভূঞাই আজমলৰ শ্ৰুতলিপি মতে কথা কয়।"
"অসমীয়া যুৱকৰ শৌৰ্য-বীৰ্যৰে কোনোবা উগ্ৰপন্থী সংগঠন চলাটো এতিয়া কাম্য নহয়। এতিয়া সকলোৱে বুজি উঠিছে। উন্নয়নৰ স্বাৰ্থত সংগঠন পৰিহাৰ কৰাটোৱেই শ্ৰেয়। পূৰ্বতে উত্তৰ-পূবক কেন্দ্ৰই আন ৰাজ্যৰ সমদৃষ্টিৰে নোচোৱাৰ ফলতে উগ্ৰপন্থী সংগঠনৰ জন্ম হৈছিল যদিও আজিৰ প্ৰেক্ষাপটত সেয়া অপ্ৰাসংগিক। গতিকে কথাবোৰ বিশ্লেষণ কৰি চালে সকলো উগ্ৰপন্থী সংঠনে তেওঁলোকৰ কাম-কাজ এদিন এৰি পেলাব।" -উগ্ৰপন্থী সমস্যা প্ৰসংগত মন্ত্ৰী বৰুৱাই উল্লেখ কৰে এই কথা।
জয়ন্ত মল্ল বৰুৱাই লগতে কয়- "যি সকল ৰাজনৈতিক ব্যক্তিয়ে জেহাদী কাৰ্যকলাপ বা ৰাষ্ট্ৰ বিৰোধী কাম-কাজক সদায় সমৰ্থন দি আহিছে, তেওঁলোকৰ বাবেই বৃদ্ধি পাইছে এনে কাম-কাজ আৰু তেওঁলোকৰ কাৰণেই অসমখনৰ আজি দুৰ্ভাগ্যজনক পৰিস্হিতি। অসমৰ ইতিহাস নজনা মানুহে মোগলক সমৰ্থন কৰিবই। অসম তথা ভাৰতবৰ্ষৰ ইতিহাস মোগলৰ দিনত আৰম্ভ হোৱা নহয়। ভাৰতবৰ্ষৰ ইতিহাস বেদ-পুৰাণৰ দিনৰ পৰা আৰম্ভ হৈছে। ৪/৫ হেজাৰ বছৰীয়া সংস্কৃতি। গতিকে ভাৰতবৰ্ষৰ ইতিহাস অধ্যয়ন কৰিহে মোগলক সমৰ্থন কৰক। মোগল ভাৰতবৰ্ষৰ বাবে আক্ৰমণকাৰী আছিল আৰু আজিও আক্ৰমণকাৰী।"
PF একাউণ্টলৈ সুতৰ ধন কেতিয়া আহিব ? একাউণ্ট ধাৰকৰ প্ৰশ্নৰ পিছত ইপিএফঅ'য়ে কি উত্তৰ দিলে ?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
